Geu Elkartea

[BEGI BELARRI] · MIntzalagunak · dokumentala eta mahai-ingurua
2018-10-31 20:00 - 21:30 (Europe/Helsinki) | Oihaneder Euskararen Etxea, Fray Zacarías Martínez kalea 2, Vitoria-Gasteiz, 01001
Begi-Belarri zikloaren ikasturteko lehen ikus-entzunezkoa Mintzalagunak protagonista dituen erreportaje berezia da, Goiena telebistak iaz egindakoa.
Ordu erdi inguruko erreportajea da eta Debagoieneko bederatzi lagunen esperientzia pertsonalak jasotzen ditu. Horiei gehitzen zaie Topaguneko mintzapraktikako eragilea den Arrate Illaro. Mintzalagunek egunerokoan zer egiten duten eta horrek euskal hiztun moduan zer suposatzen dien jasotzen du erreportajeak.
Egun Euskal Herrian 6.000 lagun inguruk dihardute 1.200 mintzalagun taldetan banatuta.
Emanaldiak Gasteizko Mintzalagunaren inguruan dabiltzan parte-hartzaile ezberdinak ezagutzeko, eta beraiekin hausnartzeko aukera emango du. Izan ere, proiekzioaren ostean mahai-ingurua egingo da eta bertan honako lagunek hartuko dute parte:

Maite Agirre: Euskal Herriko Mintzalagun egitasmoaren koordinatzailea
Naroa Cuesta Niso: Gasteizko Mintzalagun egitasmoan teknikaria
Txema Pascual: Gasteizko mintzalaguna
Karmele Oria: Gasteizko mintzalaguntzailea
